ഇക്കുറി മുംബൈ ഇന്ത്യന്സ് ഐപിഎല് നേടരുത്, ഒരു പുതിയ ടീം കിരീടം ഉയര്ത്താന് ആഗ്രഹിക്കുന്നുവെന്നും വീരേന്ദര് സേവാഗ് ഐപിഎല്ലില് ഇക്കുറി മുംബൈ ഇന്ത്യന്സ് കിരീടം നേടാന് താന് ആഗ്രഹിക്കുന്നില്ലെന്നും മറിച്ച് ഒരു പുതിയ ടീം ഇക്കുറി കിരീടം സ്വന്തമാക്കണമെന്നും മുന് ഇന്ത്യന് ഓപ്പണറായ വീരേന്ദര് സേവാഗ്. കഴിഞ്ഞ ദിവസം ക്രിക്ബസിനോട് സംസാരിക്കവെയായിരുന്നു ഐപിഎല്ലില് ഇക്കുറി ഒരു പുതിയ ചാമ്ബ്യനുണ്ടാകാനുള്ള ആഗ്രഹം സേവാഗ് പങ്കു വെച്ചത്. മുംബൈ ഇന്ത്യന്സ് ഈ വര്ഷം ഒന്നാമതെത്താന് ഞാന് ആഗ്രഹിക്കുന്നില്ല. ഒരു പുതിയ ടീം യോഗ്യത നേടുകയും, നമുക്കൊരു പുതിയ ചാമ്ബ്യനെ ലഭിക്കുകയും വേണം. അത് ബാംഗ്ലൂര്, ഡെല്ഹി അല്ലെങ്കില് പഞ്ചാബ് ആകാം. സേവാഗ് പറഞ്ഞു. അതേ സമയം ഐപിഎല്ലില് ഇക്കുറി പതറുകയാണെങ്കിലും ശേഷിക്കുന്ന മത്സരങ്ങളില് വിജയിക്കാനായാല് മുംബൈക്ക് അനായാസം പ്ലേ ഓഫിലെത്താന് കഴിയുമെന്നും സേവാഗ് വ്യക്തമാക്കി. മുന്പും ഇതു പോലെ പല പ്രതിസന്ധി ഘട്ടങ്ങളേയും തരണം ചെയ്ത് കൊണ്ട് മുംബൈ പ്ലേ ഓഫിലേക്കും, ഫൈനലിലേക്കും എത്തിയിട്ടുണ്ടെന്നും മുന് കാല ചരിത്രം നോക്കിയാല് ഇക്കുറിയും അവര്ക്കത് ചെയ്യാന് കഴിയുമെന്ന് നമുക്ക് മനസിലാകുമെന്നും ഇതിനൊപ്പം സേവാഗ് കൂട്ടിച്ചേര്ത്തു. മുംബൈ ഇന്ത്യന്സ് അവരുടെ ശേഷിക്കുന്ന മത്സരങ്ങളില് വിജയിക്കുകയാണെങ്കില് അവര്ക്ക് അനായാസം പ്ലേ ഓഫിലേക്ക് പ്രവേശിക്കാനാകുമെന്ന് ഞാന് കരുതുന്നു. കാരണം ഇനിയുള്ള മത്സരങ്ങളില് വിജയിക്കുകയാണെങ്കില് അവര്ക്ക് 16 പോയിന്റുകള് ലഭിക്കും. എന്നാല് അതെളുപ്പമാകില്ല. ചിലപ്പോളൊക്കെ വിജയിക്കാന് നിങ്ങള് വളരെയധികം ആഗ്രഹിക്കുന്ന സമയത്ത് നിങ്ങള് തെറ്റുകളും വരുത്തുന്നു. ആ തെറ്റുകളാവട്ടെ നിങ്ങളുടെ പരാജയത്തിനും വഴി വെക്കുന്നു. എന്നാല് മുംബൈയുടെ ചരിത്രം നോക്കുകയാണെങ്കില്, 2021 സീസണ് ഐപിഎല്ലിലുള്ളത് പോലുള്ള അവസ്ഥ നേരിട്ട സമയത്ത് മുംബൈ ജീവന്മരണപ്പോരാട്ടങ്ങളില് വിജയിക്കുകയും, പ്ലേ ഓഫിലേക്ക് യോഗ്യത നേടുകയും, ഫൈനലിലെത്തുകയും ചെയ്തിട്ടുണ്ട്. അതിനാല് ചരിത്രപരമായ വശം നോക്കിയാല് മുംബൈക്ക് വീണ്ടും അത് ചെയ്യാന് കഴിയും. എന്നാല് ഞാന് ചരിത്രത്തെ കാര്യമായി വിശ്വസിക്കുന്നില്ല. സേവാഗ് പറഞ്ഞു നിര്ത്തി.